Diari Oficial de la Generalitat Valenciana


Sumari del DOGV 7312, del 08-07-2014 (2014/6160)

Notificació de la sentència dictada en el juí verbal número 708/2012.
---------------------------------------------------------------------

### Dades del document

Número de DOGV
:   7312

Data del DOGV
:   08-07-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/6160


Organisme emissor
:   Jutjat de Primera Instància Número 5 de Torrent

Tipus de document
:   Edicte

Notificació de la sentència dictada en el juí verbal número 708/2012. [2014/6160]  
Juí verbal 708/12-D  
Demandant: Banco Español de Crédito, SA.  
Procuradora: Silvia López Monzó.  
Demandat: Vicente Navarro Sánchez.  
  
En el procediment, amb el número abans indicat, verbal 708/2012, seguit a instàncies del Banco Español de Crédito, SA. representat per la procuradora Silvia López Monzó, contra Vicente Navarro Sánchez, en situació de processal de rebel·lia, s'ha dictat la sentència que, literalment, diu així:  
  
«Sentència número 229/2013  
Torrent, 10 de desembre de 2013  
Inmaculada Mas Sánchez, magistrada jutgessa del Jutjat de Primera Instància número 5 de Torrent, he vist estes actuacions de juí verbal 708/2012, seguides davant d'este jutjat a instàncies de Banco Español de Crédito, SA., representat per la procuradora Silvia López Monzó, contra Vicente Navarro Sánchez, declarat en rebel·lia, sobre la reclamació d'una quantitat.   
  
Antecedents de fet  
Primer. La procuradora mencionada i en la representació indicada, va presentar una demanda de juí verbal contra el demandat, sol·licitant que es dicte sentència per la qual, estimant la demanda, es condemne este a pagar a l'actora la suma de 1.055,27 euros, més els interessos sol·licitats, tot això amb imposició de costes.  
Segon. La demanda va ser admesa a tràmit, i es van citar les parts per a la celebració de l'oportuna vista, amb les advertències legals. En l'acte de la vista, l'actora va ratificar la demanda presentada, sense que compareguera el demandat, que va ser declarat en rebel·lia, després d'haver sigut citat per edictes, en trobar-se en parador desconegut. Rebut el procediment a prova, es van practicar les que van ser admeses amb el resultat que es pot veure en les actuacions, i de les quals es farà la valoració, i quedaran a continuació les actuacions concluses per a sentència.  
Tercer. Que en la tramitació d'estes interlocutòries s'han observat les prescripcions legals.  
  
Fonaments de dret  
Primer. La situació de rebel·lia del demandat no suposa per se que els fets constitutius de la pretensió de l'actor siguen certs i imposa al demandant l'obligació d'acreditar tals fets, d'acord amb el principi de la càrrega de la prova consagrat en l'article 1214 del Codi Civil i 217 de la Llei d'Enjudiciament Civil; i igualment, encara demostrant els fets constitutius de la pretensió, és necessari que les conseqüències jurídiques siguen les que dimanen dels fets acreditats, sense que la situació de rebel·lia supose que hagen de ser acceptades les establides per l'actor en la seua demanda. Però, per les mateixes raons, la rebel·lia de la part demandada condiciona el resultat probatori, atés que el precepte citat obliga el demandat a provar els fets impeditius i extintius de la seua pretensió.  
Segon. La part actora, de conformitat amb l'obligació imposada en l'article 217 de la Llei d'Enjudiciament Civil, ha acreditat, en virtut de la documentació aportada junt amb la demanda, que no ha sigut impugnada, atesa la situació de rebel·lia, que el demandat va subscriure un contracte mercantil de compte corrent, amb targetes de crèdit i dèbit associades, denominat Contracte de Compte Tarifa Plana, l'1 de juny de 2006, en què es va pactar que els moviments van ser carregats al compte bancari de titularitat d'este, obert en la dita entitat, i constant acreditat que el mencionat compte, en data 4 de setembre de 2007, presentava un saldo deutor a favor del banc de 1.055,57 euros, que es corresponen amb la quantitat reclamada en este procediment, sense que s'haja fet pagament per part del demandat d'esta quantitat. D'altra banda, i quant als interessos moratoris, consta documentalment que els interessos pactats per descobert van ser del 9,5 per cent i no superen el límit legalment establit de 2,5 per cent el tipus d'interés legal dels diners que en eixe moment se situava en el 5 per cent, sense que tampoc puguen entendre's abusius els interessos moratoris pactats per als impagaments del crèdit disposat amb la targeta de crèdit associada, ja que són els mateixos del 20,5 per cent i es corresponen amb els utilitzats en el mercat en este producte financer, ateses les seues característiques. Així mateix, ha de destacar-se que en el mateix contracte va admetre el demandat un interés ordinari del 12 per cent per a compres especials i un interés per pagament ajornat, i, per tant, també de caràcter ordinari, del 20,5 per cent, per la qual cosa no s'aprecia un desequilibri important en relació a la sanció per incompliment que suposen els interessos moratoris.  
  
És per això que he exposat que pertoca estimar íntegrament la demanda presentada pel Banco Español de Crédito, SA, i condemne el demandat a pagar la quantitat de 1.055,57 euros, quantitat a què hauran de sumar-se els interessos moratoris pactats des que es va produir la liquidació en data 4 de setembre de 2007, de conformitat amb el que establixen els articles 1100 i següents del Codi Civil, sense que siga necessària la reclamació extrajudicial per a incórrer en mora en tractar-se d'un contracte mercantil.  
Tercer. Quant a les costes meritades, i de conformitat amb el que disposa el 394 de la Llei d'Enjudiciament Civil, i estimada íntegrament la pretensió de l'actora, no pertoca fer una imposició expressa d'estes a cap de les parts.  
Vistos els preceptes legals mencionats i la resta de de general i pertinent aplicació.  
  
Dispositiva  
Estime la demanda formulada pel Banco Español de Crédito, SA, representat per la procuradora Silvia López Monzó, contra Vicente Navarro Sánchez, declarat en rebel·lia, i condemne el demandat que, tan prompte com siga ferma la present resolució, abone a l'actor la suma de 1.055,57 euros, més els interessos moratoris pactats, fins a fer-ne el pagament complet, amb expressa imposició de costes al demandat.  
  
Notifiqueu la present resolució a les parts, fent-los saber que en contra no es pot interposar recurs d'apel·lació, atesa la quantia objecte de la reclamació.   
Així, esta és la meua sentència, que pronuncie, mane i firme.»  
  
I atés que el demandat, Vicente Navarro Sánchez, es troba en parador desconegut, expedisc este edicte a fi que li valga de notificació de forma deguda.  
  
Torrent, 13 de juny de 2014.- Inmaculada Biosca Muñoz.